לפי האו"ם,
מיליארדי אנשים עדיין חיים בלי כתובת.
הכלכלן הרננדו דה סוטו אמר,
"בלי כתובת,
אתם חיים מחוץ לחוק.
זה כאילו אתם לא קיימים בכלל."
אני פה כדי לספר לכם איך הצוות שלי ואני מנסים לשנות את זה.
אם אתם נכנסים למפה מקוונת ומביטים בפאוולות בברזיל
או עיירת פחונים באפריקה,
אתם תראו כמה רחובות אבל הרבה מקומות ריקים.
אבל אם תעברו לתמונת לווין,
יש אלפי אנשים, בתים ועסקים
באזורים הנרחבים הלא ממופים וחסרי הכתובות האלו.
בבירת גאנה, אקרה,
יש מספרים ואותיות כתובים על פינות בניינים,
שם הם עשו פיילוט של שיטת כתובות אבל לא סיימו אותה.
אבל המקומות האלו, נטולי הכתובות,
מחזיקים פוטנציאל כלכלי עצום.
זה הסיבה למה הנושא של כתובות מדבר אלי.
עבדתי בתחום המוזיקה במשך 10 שנים,
ומה שאתם אולי לא יודעים על עולם המוזיקה
הוא שכל יום, אנשים נאבקים עם בעיית הכתובות.
אז מהמוזיקאים שצריכים למצוא את ההופעה
לחברות ההפקה שמביאות ציוד,
כולם איכשהו הולכים לאיבוד.
היינו אפילו צריכים להוסיף מישהו ללוח הזמנים שלנו
שהיה אדם שקראתם לו כשחשבתם שהגעתם
אבל אז הבנתם שלא.
והיו לנו ימים די גרועים,
כמו באיטליה, שם נהג משאית פרק את כל הציוד
שעה צפונה מרומא, לא שעה דרומה מרומא,
ויום קצת יותר גרוע
בו נגן קלידים התקשר אלי ואמר,
"כריס, אל תיכנס לפאניקה, אבל יכול להיות שכרגע עשינו בדיקת סאונד
בחתונה של האנשים הלא נכונים."
(צחוק)
אז לא הרבה אחרי הארוע הגורלי ברומא,
שוחחתי על זה עם חבר
מתמטיקאי,
וחשבנו שזו בעיה שנוכל לעשות משהו בנוגע אליה.
חשבנו, ובכן, נוכל ליצור מערכת חדשה,
אבל היא לא צריכה להראות כמו המערכת הישנה.
הסכמנו שכתובות הן גרועות.
ידענו שרצינו משהו מאוד מדוייק,
אבל קואורדינטות GPS, קווי אורך ורוחב,
פשוט היו מסובכים מדי.
אז חילקנו את העולם לריבועים של שלושה מטרים.
העולם מתחלק ל 57 טריליון ריבועים בני שלושה מטר,
וגילינו שיש מספיק צרופים
של שלוש מילים מהמילון
שנוכל לתת שם יחודי לכל ריבוע בן שלושה מטרים בעולם
עם רק שלוש מילים.
השתמשנו ב 40,000 מילים,
אז זה 40,000 בשלישית,
64 טריליון צרופים של שלוש מילים,
שזה יותר מ 57 טריליון ריבועים בני שלושה מטרים,
עם כמה ספייר.
אז זה בדיוק מה שעשינו.
חילקנו את העולם לריבועים של שלושה מטרים,
נתנו לכל אחד שם יחודי בן שלוש מילים --
מה שאנחנו קוראים לו כתובת שלוש מילים.
אז, לדוגמה, ממש פה,
אני עומד בחרדל.קופונים.דוגמנית,
(צחוק)
אבל פה....
אני עומד בנצבט.סינגולריות.שיעור.
אבל לא עשינו את זה רק באנגלית.
חשבנו שזה הכרחי שאנשים צריכים להיות מסוגלים להשתמש במערכת הזו
בשפה שלהם.
עד עכשיו, בנינו את זה ב 14 שפות,
כולל צרפתית, סוואהילי וערבית,
ואנחנו עובדים על יותר עכשיו, כמו קוסה, זולו והינדי.
אבל הרעיון הזה יכול לעשות הרבה יותר
מאשר רק להביא את המוזיקאים שלי למופעים שלהם בזמן.
אם 75 אחוז מהמדינות שנאבקות עם כתובות אמינות
יתחילו להשתשמש בכתובות שלוש מילים,
יש ערמה של שימושים הרבה יותר חשובים.
בדרבן, דרום אפריקה,
ארגון ללא מטרות רווח שנקרא בריאות סף
חילק שלטים של 11,000 כתובות בנות שלוש מילים
לקהילה שלהם,
אז האמהות ההריוניות, שנכנסו ללידה,
יכולות להתקשר לשרותי חרום
ולהגיד להם בדיוק מאיפה לאסוף אותן,
בגלל שאחרת, לאמבולנסים היה לוקח שעות למצוא אותם.
במנוגוליה, שרות הדואר הלאומי אימץ את השיטה
ועכשיו עושה משלוחים להרבה בתים של אנשים
בפעם הראשונה.
הא"ום משתמשים בה כדי לתייג תמונות באזורי אסון
כך שהם יכולים לספק עזרה בדיוק למקומות הנכונים.
אפילו דומינוס פיצה משתמשים בה בקריביים,
בגלל שהם לא היו מסוגלים למצוא בתים של לקוחות,
אבל הם באמת רוצים להביא את הפיצה שלהם כל עוד היא חמה.
בקרוב, תהיו מסוגלים להכנס למכונית,
להגיד שלוש מילים,
והמכונית תנווט אתכם לנקודה המדוייקת.
באפריקה, היבשת קפצה על קווי טלפון
ישר לטלפונים סלולריים,
עקפה בנקים מסורתיים ישר לשתלומים בניידים.
אנחנו באמת גאים ששרותי הדואר של שלוש מדינות אפריקאיות --
ניגריה, ג'יבוטי וחוף הזהב,
הלכו ישר לאימוץ כתובות של שלוש מילים,
מה שאומר שלאנשים במדינות האלו
יש דרך פשוטה להסביר איפה הם חיים, היום.
עבורי, כתובות גרועות היו תסכול מציק,
אבל עבור מיליארדי אנשים,
זה חוסר יעילות עסקי עצום,
שפוגע קשות בגדילת התשתיות שלהם,
ויכול לעלות בחיים.
אנחנו במשימה לשנות את זה,
שלוש מילים כל פעם.
תודה לכם.
(מחיאות כפיים)